
1. Кадастрлық құнды есептеу. Жер учаскесінің абсолюттік рентасы 120 000 теңге, дифференциалды рента I — 180 000 теңге, дифференциалды рента II — 100 000 теңге, капиталға айналдыру коэффициенті — 0,10. Формула бойынша жер учаскесінің кадастрлық құнын анықтаңыз.
2. Жер салығын есептеу. Өскемен қаласында тұрғын үй қорына жатпайтын объект орналасқан жер учаскесінің ауданы 800 м². Оқу материалында көрсетілген 9,65 теңге/м² базалық ставкасын пайдаланып, жылдық жер салығын есептеңіз.
3. Салық ставкасын түзету. Жер учаскесінің ауданы 1 500 м², базалық салық ставкасы 9,65 теңге/м². Егер есеп шартында салық ставкасы 10%-ға арттырылса, жылдық жер салығын есептеңіз.
4. Ауыл шаруашылығы жерлеріне салық есептеу. Ауыл шаруашылығы мақсатындағы жер учаскесінің ауданы 250 га, ал есепте қолданылатын базалық ставка 0,96 теңге/га болса, жылдық жер салығының сомасын анықтаңыз.
5. Геоэкологиялық факторларды талдау. Қала аумағындағы екі жер учаскесінің біріншісі қоғамдық көлікке жақын, инженерлік инфрақұрылыммен қамтамасыз етілген және экологиялық жағдайы қолайлы. Екіншісі өнеркәсіптік кәсіпорынға жақын орналасқан, ауаның ластану деңгейі жоғары. Осы факторлардың учаскелердің кадастрлық құнына ықпалын салыстырыңыз.
6. Жер-бағалау аудандарын анықтау. Өскемен қаласының шартты аумағын тұрғын үй, өнеркәсіптік және рекреациялық аймақтарға бөліп, әр аймақ үшін бағалау көрсеткіштерін ұсыныңыз.
[bookmark: _GoBack]7. Кешенді бағалау. Белгілі бір қалалық жер учаскесінің кадастрлық құнына әсер ететін кемінде бес факторды анықтап, олардың ықпалын бағалау кестесін құрастырыңыз.




